Ritratt: muntaġġ / Facebook - Debbie Scerri  Kien bħal-lum fid-29 ta' Mejju tal-1993 li l-kantanta Debbie Scerri ngħaqdet fis-sagrament taż-żwieġ mar-raġel tagħha Matthew Vella. Huma għandhom tifla, Nicole, li apparti li hija kantanta kienet irrappreżentat lil Malta fil-kompetizzjoni tal-Miss World. "U bħal żiffa għaddew 28 sena. Inħobbok għażiż tiegħi. J'Alla nixjieħu flimkien. Grazzi ta' kemm tissaportjani," kitbet Debbie llum bħal messaġġ tal-okkażjoni lir-raġel tagħha. Debbie fl-1997 kienet irrappreżentat lil Malta fil-Eurovision Song Contest bil-kanzunetta Let Me Fly. DIn kienet it-tieni darba li Debbie marret għall-Eurovision għax fl-1993 Debbie kienet backing singer ta' William Mangion għall-kanzunetta This Time. Tliet ġimgħat wara Debbie u Matthew kienu żżewġu fil-Knisja ta' Sant'Agatha ir-Rabat, u wara kellhom riċeviment fl-Olive Gardens, li jinsab fir-Rabat ukoll. Ilbieraħ Debbie rritornat fix-xena mużikali b'kanzunetta u vidjow mużikali ġdid bl-isem ta' Jien Mill-Ġdid, kompożizzjoni ta' Jason Xuereb. Rajtu l-vidjow ta' Jien Mill-Ġdid? Filmat: Debbie Scerri b'kanzunetta li twassal messaġġ pożittiv Nawguraw lil Debbie u lil Matthew l-isbaħ xewqat f'dan il-jum u għal ħafna aktar snin ta' mħabba u rispett.